Հարգելի՛ մանկավարժներ, ծնողներ, սիրելի՛ աշակերտներ,

Շնորհավորում եմ Ձեզ Գիտելիքի և դպրության օրվա կապակցությամբ, որով ազդարարվում է կրթօջախներում նոր ուսումնական տարվա մեկնարկը՝ խորհրդանշելով այն նոր ճանապարհների սկիզբ, որն առաջնորդում է դեպի գրի ու գրականության , գիտելիքների անծայրածիր ու հիասքանչ աշխարհ:

Ուսումնական տարվա սկիզբն ավետող այս օրն առավել հիշարժան է մեր առաջին դասարանցիների համար, հետևապես մաղթում եմ , որ գիտելիք ստանալու խանդավառությունն ու բարձր տրամադրությունը նրանց ուղեկից լինի ուսումնառության բոլոր տարիներին:

Պետականորեն արժևորելով գիտելիքն ու գիտելիքներով հարուստ անհատին՝ մենք առավել հզորացնում ենք մեր պետության հիմքերը՝ միաժամանակ մրցունակ դարձնելով նրան համաշխարհային ժամանակակից զարգացումների համատեքստում:

Սիրելի՛ աշակերտներ,

Իմ ջերմ շնորհավորանքներն ու բարեմաղթանքներն եմ հղում ու ցանկանում, որ ուսումնառության ողջ ընթացքը Ձեր համար լինի աշխարհաճանաչման ու ինքնադրսևորման ժամանակաշրջան: Նոր ուսումնական տարին թող լինի առավել հագեցած ու արդյունավետ, քանզի որակյալ կրթությունը մեր ժողովրդի կյանքում միշտ եղել է գերակա նպատակ:

Հարգարժա՛ն մանկավարժներ,

Կրթված քաղաքացին մեր ազգային արժանապատվության, մեր պետականության պահպանման, մեր երկրի զարգացման ու հզորացման կարևոր գործոնն է,

որի երաշխավորը հանդիսանում

եք Դուք: Ձեզանից է կախված, թե հետագայում ինչպիսի հայ և քաղաքացի կկերտվի:

Թո՛ղ Հայոց դպրոցը լինի այն հենասյունը, որի վրա պետք է վեր բարձրանա մեր պետությունը:

Թո՛ղ սեպտեմբերի 1-ը դառնա լուսավոր ու մեծ ճանապարհի սկիզբ: